ഉറഹായിലെയും പേർ‍ഷ്യയിലെയും സഭകളോടൊപ്പം തുടക്കം മുതൽ പൗരസ്ത്യ സഭയുടെ ഇടവകയായിരുന്നു മലങ്കര സഭ. ക്രി പി 345-ൽ ക്നായിത്തൊമ്മന്റെ നേതൃത്ത്വത്തിൽ പേർഷ്യയിൽനിന്നു് ഉറഹാക്കാർ മലങ്കരയിൽ കുടിയേറി . ഒമ്പതാം നൂറ്റാണ്ടിൽ പേർഷ്യയിൽനിന്നു് (പൗരസ്ത്യ കാതോലിക്കാസനത്തിൽ നിന്ന്)വന്ന തരിസാക്കളുടെ പിന്തുണയില്ലായിരുന്നങ്കിൽ‍ മലങ്കര സഭ ഇല്ലാതായി മുഹമ്മദീയമായേനെ. പൗരസ്ത്യ കാതോലിക്കാസനവുമായുള്ള കൂട്ടായ്മയിലുടെ ആകമാന സഭയുടെ ഭാഗമായി വർത്തിച്ച മലങ്കര സഭ 1599-ൽ പറങ്കികൾ അടിച്ചേൽപിച്ച ഉദയമ്പേരൂർ സുന്നഹദോസിലൂടെ റോമൻ കത്തോലിക്കാ സഭയുടെ കീഴിൽ വന്നു. പറങ്കിളുടെ രാഷ്ട്രീയ സ്വാധീനം മൂലം മലങ്കര സഭ ഏതാണ്ട് പൂർണമായി ലത്തീൻ‍ ഭീഷണിയിലകപ്പെട്ടു.

1653ൽ കൂനൻ കുരിശു സത്യത്തിലൂടെ മോചനം നേടി. ജാതിയ്ക്കു കർ‍ത്തവ്യനായ അർക്കദിയാക്കോനെ ("പൊതുമാടൻ‍ ചെമ്മായി"യെ / പൊതുഭാരശുശ്രൂഷനെ) മെത്രാനായി വാഴിച്ചുകൊണ്ടു് ആ ആണ്ടിൽ‍‍ തന്നെ മലങ്കര സഭ എപ്പിസ്കോപ്പൽ സഭാസംവിധാനം സ്വീകരിച്ചു. മലങ്കര സഭയുടെ അപേക്ഷപ്രകാരം അന്ത്യോക്യാ പാത്രിയർക്കീസുകൂടിയായിരുന്നപൗരസ്ത്യ കാതോലിക്കോസ് അബ്ദുൽ‍‍ മിശിഹാ ഒന്നാമൻ ‍അയച്ച അബ്ദുൽ ജലീൽ ഗ്രിഗോറിയോസ് മെത്രാപ്പോലീത്ത 1665-ൽ‍‍ മലങ്കര സഭയെ മെത്രാപ്പോലീത്തൻ സഭയായി ഉയർത്തി. പൗരസ്ത്യ കാതോലിക്കോസായിരിയ്ക്കവെ സ്ഥാനമൊഴിയാതെയാണു് ‍അബ്ദുൽ‍‍‍‍‍‍ മിശിഹാ ഒന്നാമൻ ‍ അന്ത്യോക്യാപാത്രിയർക്കീസുകൂടിയായതു്.

1876-ലെ മുളന്തുരുത്തി സുന്നഹദോസിനു് ശേഷം വലിയ മെത്രാപ്പോലീത്തൻ സഭയുമായി മാറി. രണ്ടു് പൗരസ്ത്യ കാതോലിക്കോസുമാർ (മാർ ബസേലിയോസ് യെൽ‍ദോ ബാവയും മാർ ബസേലിയോസ് ശക്രള്ള ബാവയും) മലങ്കരയിൽ അജപാലനാർത്ഥം വന്നു് കബറടങ്ങി. പൗരസ്ത്യ കാതോലിക്കാസനം 1860-ൽ അന്ത്യോക്യാ പാത്രിയർക്കാസനത്തിൽ ലയിച്ചതിനു് ശേഷം 1876-ലെ മുളന്തുരുത്തി സുന്നഹദോസോടെ മലങ്കര സഭ അന്ത്യോക്യാ പാത്രിയർക്കാസനത്തിന്റെ ആത്മീയ അധികാരത്തിൻ‍ കീഴിലായി.

മലങ്കര സഭ പൗരസ്ത്യസഭയുടെ ഭാഗം
ചരിത്രം
സഭാസമാധാനം
പരമാധ്യക്ഷൻ